Raitioliikenne siirtyy poikkeusreiteille Sturenkadulle.

Havainnekuvaan on istutettu malli sähköisestä ilmoitustaulusta. Malli muuttuu vielä hieman ennen töiden alkua.­

Runsaan kahden viikon kuluttua alkaa Helsingin itäisen kantakaupungin historian suurin liikennemullistus, kun mittava Hämeentien peruskorjausurakka käynnistyy.

Työmaan yksityiskohdat ovat nyt täsmentyneet kaupungin ja urakoitsija Destian välisissä neuvotteluissa. Työmaa valtaa suuren osan Hämeentien katutilasta niin sanotun Kurvin mutkan ja Hakaniementorin välisellä osuudella.